Di trii Breewer fan di Apostel Johannes 


Aurseet fan Tanno Hüttenrauch 


Dit Uurt fan dit Leewent 


1 Wat fan Bigen of ôn wiar, wat wü jert haa, wat wü me üÜÜüs Oogen sen 
haa, wat wü biluket en wat üüs Hunen ônfaatet haa, dit forkinjigi wü: 
dit Uurt fan dit Leewent. 

2 Aur dit Leewent waar iipenbaar; wü haa sen en bitjüü en forkinjigi juu 
dit eewig Leewent, wat bi di Faader wiar en üüs iipenbaaret waar. 

3 Wat wü sen en jert haa, dit forkinjigi wü uk juu, dat uk i Gimiinskep me 
üüs haa. Man wü haa Gimiinskep me di Faader en me sin Seen 
Jeesus Kristes. 

4 Wü skriiv det, dat üüs Früger folkemen es. 


Dit Leewent ôn-t Leecht 


5 Dit es di Bô0r, diar wu fan hôm jert haa en juu forkinjigi: Got es Leecht en 
niin Junkens es ôn hôm. 

6 Wan wÜü sii, dat wü Gimiinskep me hôm haa, en dach ôn Junkens lewi, 
lôôg wü en dô ek di Waarhair. 

17 Wan wü ôn-t Leecht lewi, sa üs hi ôn-t Leecht es, haa wü 
Gimiinskep mearkûder, en dit Blôr fan sin Seen Jeesus maaket üüs 
fan ali Sen riin. 

8 Wan wüÜü sii, dat wü niin Sen haa, sa mesfôër wü üüs salev, en di 
Waarhair es ek ôn üüs. 

9 Wan wü üüs Senen bikeen, es hi truu en girocht; hi forjeft üs di Senen 
en maaket üüs riin fan ali Ûnrocht. 


10 Wan wü sii, dat wü ek senicht haa, maaki wü hôm tô en Lôägner, en sin 
UWurt es ek ôn üs. 


Jest Breev fan Johannes 2 


Kristes, di Bistant bi di Faader 





1 Min Jungen, ik skriiv juu det, dat i ek senigi. Man wan jen senicht, haa 
wü en Bistant bi di Faader: Jeesus Kristes, di Girocht. 

2 Hi es di Forsôôëning fuar üs Senen, man ek aliining fuar üÜüs Senen, man 
uk fuar di Senen fan di hiili Wärel. 

3 Wan wü sin Gibooten hual, sa keen wü, dat wü hôm keent haa. 

4 Hoken sair: Ik haa hôm keent!, man sin Gibooten ek halt, di es en 
Lôägner, en di Waarhair es ek ôn hôm. 

5 Man hoken sin Uurt halt, én hôm es di Leefdi fan Got waararftig 
folkemen; Diarôn keen wü, dat wü ôn hôm sen. 

6 Hoken sair, dat hi ôn hôm bleft, di skel uk lewi, sa üs hi lewet heer. 


Dit Giboot fan di Brôdernlefhair 


17 Lef Brôdern, ik skriiv juu niin nii Giboot, man en ual Giboot, wat i fan 
Bigen of ôn her haa. Dit ual Giboot es dit Uurt, wat ijjert haa. 

8 En dach skriiv ik juu en nii Giboot, wat ôn hôm en ôn juu waaraftig uuren 
es; aur di Junkens forgair en dit waar Leecht al skinjt. 

9 Hoken sair, hi es ôn-t Leecht, man sin Brôder haatet, es jit ôn 
Junkens. 

10 Hoken sin Brôder lef heer, di bleft ôn-t Leecht; diar jeft dit fuar hôm niin 
Snôflin. 

11 Man hoken sin Brôder haatet, di es én Junkens. Hi wanert ôn Junkens 
en weet ek, hur hi hengair; aur di Junkens heer sin Oogen blinj 
maaket. 


Di Warel uur ofweeget 


12 Ik skriiv juu, Jungen, dat juu dôër sin Noom di Senen foriiwen uur. 

13 Ik skriiv juu, Faadern, dat i di keent haa, diar fan Bigen of ôn es. Ik 
skriiv juu, Junglir, dat i di Arig aurwünen haa. 

14 Ik haa juu skrewen, Jungen, dat i di Faader keent haa. Ik haa juu, 
Faadern, skrewen, dat i di keent haa, diar fan Bigen of ôn es. Ik 
haa juu skrewen, Junolir, dat i stark sen, dat dit Uurt fan Got ôn juu 
bleft en dat i di Arig aurwünen haa. 

15 Haa ek di Wâarel en dit, wat ôn di Warel es, lef! Hoken di Warel lef heer, 
di heer di Leefdi tô di Faader ek. 

16 Aur ales, wat ôn di Warel es, di Bigiar fan dit Fleesk, di Bigiar fan di 
Oogen en dit Praalin me dit, wat em biset, es ek fan di Faader, man 
fan di Warel. 

17 Di Wärel en sin Bigiar forgair; man hoken di Wel fan Got dêr, di bleft ôn 
Eewighair. 


Dit Aptreeren fan di Antikrist 


18 Min Jungen, dit es di leest Stün. | haa jert, dat di Antikrist kumt, en nû 
sen maning Antikristen kemen. Diarôn keen wü, dat dit di leest Stün 
es. 

19 Ja sen fan üs Meren kemen, man ja haa ek tô üs jert; aur wan ja tô 
üüs jert her, wiar ja bi üüs blewen. Man dit skul iipenbaar uur, dat ja 
altermaal ek tô üüs jert haa. 

20 1 haa di Sualewing fan di, diar helig es, en i weet dit altermaal. 

21 Ik skriiv juu ek, aurdat i di Waarhair ek keen, man ik skriiv juu, aurdat i di 
Waarhair keen en aurdat niin Lain fan di Waarhair stamet. 

22 Hoken es di Lôôägner - wan ek di, diar ofljucht, dat Jeesus di Kristes 
es? Dit es di Antikrist: diar di Faader en di Seen ofljucht. 

23 Hoken di Seen ofljucht, di heer uk di Faader ek; hoken di Seen bikeent, 
di heer uk di Faader. 


24 Fuar juu gelt: Wat i fan Bigen of ôn jert haa, skel ën juu bliiv; wan 
dit, wat i fan Bigen of ôn jert haa, ôn juu bleft, da skel uk i ôn di Seen 
en ôn di Faader bliiv. 

25 En dit es dit Forspreeken, wat hi üüs tôlôdôwet heer: dit eewig Leewent. 

26 Det haa ik juu aur danen skrewen, diar juu mesfôdr. 

217 Wat juu ôngair: Di Sualewing, diar i fan hôm fingen haa, bleft ôn juu, 
en i tôrt juu fan nemen blliir let. Ales, wat sin Sualewing juu liirt 
heer, es waar en niin Lain. Bliiv ôn hôm, sa üs dit juu sin Sualewing 
liirt heer. 

28 En nü, min Jungen, bliiv én hôm, dat wü, wan hi iipenbaaret uur, di 
Tôfersicht haa en bi sin Kumen ek fan hôm ek biskaamet uur. 

29 Wan i weet, dat hi girocht es, keen uk, dat hoken rocht dêr, fan Got 
stamet. 


Jest Breev fan Johannes 3 


Jeft en Biwiaring fan di Jungenskep fan Got 


1 Se hur gurt di Leefdi es, diar di Faader skeenkt heer: Wü jit Jungen fan 
Got en wü sen dit. Di Wäarel keent üüs ek, aurdat hi hôm ek keent 
heer. 

2 Min Lefsten, nü sen wü Jungen fan Got. Man wat wü wiis skel, es jit 
ek iipenbaar uuren. Wü weet, dat wû hôm lik wiis skel, wan hi 
iipenbaar uur; aur wü skel hôm se, sa üs hi es. 

3 Hoken det fan hôm forhôdpet, helicht jensalev, sa üs HI helig es. 

4 Hoken Sen dêr, hanelt tôôgen dit Rocht; aur Sen es tôôëgen dit 
Rocht. 

5 1 weet, dat hi iipenbaaret uuren es, om di Senen wechtônemen, en ôn 
hômsalev es niin Sen. 

6 Hoken ôn hôm bleft, senicht ek. Hoken senicht, heer hôm ek 
sen en hôm ek keent. 


17 Min Jungen, let juu fan nemen mesfôëôr! Hoken di Rochtighair dêr, di es 
girocht, sa üs Hi girocht es. 

8 Hoken Sen dêr, di stamet fan di Düúwel; aur di Düüwel senicht fan 
Bigen of ôn. Man di Seen fan Got es iipenbaar uuren, om di Werken 
fan di Düüwel tônônttômaakin. 

9 Hoken fan Got stamet, dêr niin Sen, aurdat Got sin Siit ôn hôm 
bleft. Hi ken ek senigi, aurdat hi fan Got stamet. 

10 Diarôn ken em di Jungen fan Got en di Jungen fan di Düuwel keen: 
Hoken ek rocht dêr en sin Brôder ek lef heer, es ek fan 
Got. 

11 Aur dit es di Bôôr, diar i fan Bigen of ôn jert haa: Wü skel arküder lef 
haa 

12 en ek sa üs Kain haneli, diar fan di Arig stamet en sin Brôder 
duarsloch. Hurom heer hi hôm duarslain? Aurdat sin Daaten arig, 
man di Daaten fan sin Brôder girocht wiar. 

13 Wuneri juu ek, min Brôdern en Sestern, wan di Waâärel juu haatet. 

14 Wü weet, dat wü fan di Duar ôn-t Leewent kemen sen, aurdat wü 
di Brôdern lef haa. Hoken ek lefheer, di bleft ôn di Duar. 

15 Hoken sin Brôder haatet, es en Muurdiger, en i weet: Niin 
Muurdiger heer eewig Leewent, wat ôn hôm bleft. 

16 Diarôn haa wü di Leefdi keent, dat hi sin Leewent fuar üüs heniiwen 
heer. Sa skel uk wü fuar di Brôdern dit Leewent heniiv. 

17 Wan hoken dit Warelsgur heer en sin Hart fuar sin Brôder tômaaket, 
diar hi ôn Nuar sjocht, hur ken di Leefdi fan Got ôn hôm bliiv? 

18 Min Jungen, wü wel ek me Uurt en Tung lefhaa, man ôn Daat en 
Waarhair. 


Di Tôfersicht fan di Jungen fan Got 


19 Diarôn skel wü keen, dat wü fan di Waarhair sen, en skel üüs Hart fuar 
sin Ansecht aurtjüü. 


20 Aur wan dit Hart üüs uk ônklaaget - Got es gurter üs üüs Hart en hi 
weet ales. 

21 Lef Brôdern, wan dit Hart úüs dach ek foruuradiilet, sa haa wü tôgen 
Got Tôfersicht; 

22 ales, om wat wü ber, fo wü fan hôm, aurdat wü sin Gibooten hual en dit 
dô, wat hôm haaget. 

23 En dit es sin Giboot: Wü skel ôn di Noom fan sin Seen Jeesus Kristes 
liiv en arküder lef haa, eeder dit Giboot wat hi üÜs iiwen heer. 

24 Hoken sin Gibooten halt, bleft ôn Got en Got ôn hôm. En dat hi ôn 
üüs bleft, dat keen wü on di Gaist, diar hi üüs iiwen heer. 


Jest Breev fan Johannes 4 


Di Gaist fan di Waarhair en di Gaist fan di Forgesing 


1 Lef Brôdern, truu ek ark Gaist, man proowi di Gaister, of ja fan Got sen; 
aur maning falsk Profeeten sen ôn di Warel üttain. 

2 Diarôn keen i di Gaist fan Got: Ark Gaist, diar bikeent, Jeesus Kristes es 
ôn-t Fleesk kemen, es fan Got. 

3 En ark Gaist, diar Jeesus ek bikeent, es ek fan Got. Dit es di Gaist fan di 
Antikrist, aur di ijjert haa, dat hi kumt. Nü es hi al ôn di Wärel. 

4 Man i, min Jungen, sen fan Got en haa di falsk Profeeten aurwünen; aur 
di diar ôn juu es, es gurter üs di, diar ôn di Warel es. 

5 Ja sen fan di Warel; diarom spreek ja, sa üs di Warel sprakt, en di Warel 
harket jam. 

6 Man wü sen fan Got. Hoken Got keent, di harket üüs; hoken ek fan Got 
es, di harket üüs ek. Diarôn keen wü di Gaist fan di Waarhair en di 
Gaist fan di Forgesing. 


Di Gloov uur on di Leefdi folkemen 


17 Lef Brôdern, wü skel arküder lef haa; aur di Leefdi es fan Got, en hoken 
lefheer, di stamet fan Got en keent Got. 

8 Hoken ek lefheer, di heer Got ek keent; aur Got es Leefdi. 

9 Di Leefdi fan Got waar mung üüs diardôëdër iipenbaaret, dat Got sin iining 
Seen ôn di Wärel stjûrt heer, dat wü dôôr hôm lewi. 

10 Diarôn bistaant di Leefdi: Ek dat wü Got lef her haa, man dat hi üüs lef 
her heer en sin Seen üs Forsôôëning fuar üüs Senen stjûrt heer. 

11 Lef Brôdern, wan got üüs sa lef her heer, sa skel uk wü arkûder lef haa. 

12 Nemen heer Got jens sen; wan wü arküder lef haa, sa bleft Got ôn üüs 
en sin Leefdi es ôn üüs folkemen. 

13 Diarôn keen wü, dat wü ôn hôm bliiv en dat hi ôn üüs bleft: Hi heer 
üüs fan sin Gaist iiwen. 

14 Wü haa sen en wü bitjüü, dat di Faader di Seen stjüürt heer üs di Reter 
fan di Warel. 

15 Hoken bikeent, dat Jeesus di Seen fan Got es, ôn ai bleft Got, en hi 
bleft ôn Got. 

16 Wü haa di Leefdi, diar Got tô üüs heer, keent en lijiwen ônnomen. 

Got es di Leefdi en hoken ôn di Leefali bleft, di bleft ôn Got, en Got 
bleft ôn hôm. 

17 Diarôn es mung üüÜs di Leefdi folkemen, dat wü üp di Dai fan dit Rocht 
fortruu. Aur sa üs hi, sa sen uk wü ôn des Warel. 

18 Banghair jeft dit ôn di Leefdi ek, man di folkemen Leefadi fordreft di 
Banghair. Aur di Banghair reekent me Straaf, en hoken bang es, 
fan di es di Leefdi ek folkemen. 

19 Wüû wel lefhaa, aurdat hi üüs tôjest lefher heer. 

20 Wan hoken sair: Ik haa Got lef!, man sin Brôder haatet, es hi en 
Lôägner. Aur hoken sin Brôder ek lef heer, diar hi sjocht, di ken Got 
ek lef haa, diar hi ek sjocht. 

21 En det Giboot haa wü fan hôm: Hoken Got lef heer, di skel uk sin 
Brôder lef haa. 


Jest Breev fan Johannes 5 
Di Gloov üs Wenbocht aur di Warel 


1 Hoken liift, dat Jeesus di Kristes es, stamet fan Got, en hoken 
di Faader lef heer, di heer uk di lef, diar fan hôm stamet. 

2 Wü keen, dat wü di Jungen fan Got lef haa, wan wü Got lef haa en sin 
Gibooten hual. 

3 Aur di Leefdi tôd Got es, dat wü sin Gibooten hual; en sin 
Gibooten sen ek swaar. 

4 Aur ales, wat fan Got stamet, aurwent di Wâärel. En dit es di Wenbocht, 
diar di Warel aurwünen heer: üüs Gloov. 

5 Hoken üders aurwent di Wâärel, üs di, diar liift, dat Jeesus di Seen 
fan Got es? 


Dit Tjuûnis fan Got aur sin Seen 


6 Dijirem es di, diar dôër Weeter en Blôr kemen es: Jeesus Kristes. Hi es 
ek bluat ôn-t Weeter kemen, man ôn-t Weeter en ôn-t Blêr. En di 
Gaist es di, diar Tjuünis oflair; aur di Gaist es di Waarhair. 

1 Aur diar sen trii, diar Tjuünis offlii: 

8 di Gaist, dit Weeter en dit Blôr; en des trii sen jen. 

9 Wan wü fan Mensken en Tjüünis ônnem, sa es dit Tjuünis fan Got gurter; 
aur dit es dit Tjüunis fan Got: Hi heer Tjûünis oflair fan sin Seen. 

10 Hoken ôn di Seen fan Got liift, di drait dit Tjjünis ôn hôm. Hoken Got 
ek liift, di maaket hôm tô en Lôëgner, aurdat hi ek ôn dit Tjuünis 
liift, wat Got fuar sin Seen oflair heer. 

11 En dit es dit Tjuünis, dat Got üüs dit eewig Leewent iiwen heer; 
en det Leewent es ôn sin Seen. 

12 Hoken di Seen heer, di heer dit Leewent; hoken di Seen fan Got ek 
heer, di heer dit Leewent ek 


Ber en Fuarspreek 


13 Det haa ik juu skrewen, dat i weet, dat i dit eewig Leewent haa; aur i liif 
ôn di Noom fan di Seen fan Got. 

14 Wüû haa tô hôm dit Fortruuen, dat hi üüs jert, wan wü om wat 
ber, wat eeder sin Wel es. 

15 Wan wü weet, dat hi üüs bi ales jert, hur wu om ber, da weet wü uk, dat 
hi üüs Beren al eederkemen es. 

16 Wan hoken sjocht, dat sin Brôder en Sen bigair, diar ek tô di Duar fôdrt, 
di skel fuar hôm bôôdrigi; en Got skel hôm en ali üder Mensken 
Leewent iiv, fan di di Sen ek tô Duar foärt. Aur hat jeft Sen, diar tô 
Duar fôôrt. Fan det Sen snaki ik ek, wan ik sii, dat hoken ber skel. 

17 Ark Ünrocht es Sen; man dit jeft Sen, diar ek tôd Duar fôëärt. 


Wuü sen oôn Kristes biwaaret 


18 Wü weet: Hoken fan Got stamet, senicht ek, man hoken fan 
Got stamet, waaret hômsalev, en di Arig grept hôm ek ôn. 

19 Wü weet: Wü sen fan Got, man di hiili Warel es ôner di Macht fan di 
Arig. 

20 Man wü weet: Di Seen fan Got es kemen, en hi heer Üüs linsen skeenkt, 
dat wü Got di Waaraftig keen. En wü sen ôn des Waaraftig, ôn sin 
Seen Jeesus Kristes. Hi es di waaraftig Got en dit eewig Leewent. 

21 Min Jungen, waari juu fuar di Ofgoten! 


Ônskreft en Grôëtnis 


1 Di lalst ôn di fan Got ütweelet Wüf en hôôër Jungen, diar ik én Waarhair 
lef haa; man ek bluat ik, man uk ali, diar di Waarhair keent 
haa, haa jam lef 

2 üp Grün fan di Waarhair, diar ôn üüs bleft en di me úUüs wiis skel ôn 
Eewighair. 

3 Gnaad skel me üüs wiis, Barmhartighair en Freer fan Got, di Faader, en 
fan Jeesus Kristes, di Seen fan di Faader, ôn Waarhair en Leefadl. 


Lewin ôn di Waarhair 


4 Ik haa mi mal früget, mung din Jungen sokenen tô finjen, diar ôn di 
Waarhair lewi, eeder dit Giboot, wat wü fan di Faader fingen haa. 

5 En nü ber ik di, Wüf, ek üs wil ik di en nii Giboot skriiv, man bluat dit, wat 
wü fan Bigen of ôn her: dat wü arküder lef haa skel. 

6 Aur di Leefdi es, dat wü eeder sin Gibooten lewi. En dit 
Giboot, dat i fan Bigen of ôn jert haa es: i skel ôn di Waarhair lewi. 


Waarskauing fuar falsk Liirers 


17 Maning Forfôôërers sen ôn di Wäarel kemen; ja bikeen ek, dat Jeesus 
Kristes ôn dit Fleesk kemen es. Dit es di Forfôôrer en di Antikrist. 

8 Paset üp juu, dat i ek forlees, wat wü dôôr üüs Aarber fingen haa, 
man dat i di fol Luan fo! 

9 Hoken dit aurskrert en ek ôn di Liir fan Kristes bleft, heer Got ek. 
Man hoken ôn di Liir bleft, heer di Faader en di Seen. 

10 Wan hoken tô juu kumt en ek des Liir mebringt, da nem hôm ek ôn juu 
Hüs äâp, en grôôët hôm ek. 


11 Aur hoken hôm grôdt, di heer Meskilj ôn sin arig Daaden. 


Di Bisjuk uur bikeent maaket. Grôôëtnisen 


12 Fuul her ik juu jit tô skriiwen; man ik wel dit ek me Popiir en Blak dé, 
man ik hôôpi, salev tô juu tô kumen en persôôënelk me juu tô snakin, 
dat Uüs Früger folkemen uur. 

13 Di Jungen fan din ütweelet Sester grôôt di. 


Ônskreft en Grôëtnis 


1 Di lalst ôn di lef Gajus, diar ik én Waarhair lef haa. 

2 Min Lefst, ik wenski, dat dit di ôn ali Dingen gur gair en dat dü sün 
blefst, sa üs dit din Siil gur gair! 

3 Aur ik haa mi mal früget, üs Brôdern kam, diar fan din Truuhair tô di 
Waarhair Tjûünis oflair haa en birocht haa, hur dü ôn di Waarhair 
lewest. 

4 Ik haa niin gurter Früger, üs tô hiiren, dat min Jungen ôn di Waarhair lewi. 


Di Gastfriihair fan Gaius 


5 Min Lefst, dü hanelst truu ôn ales, wat dü ôn di Brôdern, en 
Sagaar ôn freemer Brôdern dêrst. 

6 Ja haa fuar di Gimiindi fan din Leefdi Tjüûnis oflair. Dü sket weldô, wan 
dû jam fuar jaar Rais sa ütrôstest, üs dit fuar Got wiartig es. 

17 Aur om sin Nooms Wel sen ja üttain en haa fan di Haiden nônt 
ônnomen. 

8 Diarom sen wü nü forplichtet, sokenen aptônemen, dat uk wü 
Meaarbersters fan di Waarhair uur. 


Diotrefes uur tôrochtweeget 


9 Ik haa ôn di Gimiindi skrewen; man Diotrefes, diar mung jam di Jest wiis 
wel, nemt üüs ek äp. 

10 Diarom skel ik hôm, wan ik kum, om sin Dôn en Driiwen tô teenken 
help. Me arig Uurter bisladert hi üüs en es diar jit ek tôfreer me; man 
hi salev nemt di Brôdern ek äp en halt uk ali diarfan of, diar dit dô 
wel, en slüt dänen üt di Gimiindi üt. 


11 Min Lefst, maaki ek dit Arigs eeder, man dit Gurs! Hoken 
Gurs dêr, di es fan Got; man hoken Arigs dêr, di heer Got ek sen. 


Demetrius uur oônbifeelen 


12 Fuar Demetrius lii ali en uk di Waarhair salev en gur Tjüünis of; 
uk wü lii fuar hôm Tjüünis of, en dü weest, dat üs Tjuüünis waar es. 


Slütgrootnisen 


13 Ik her di jit fuul tô skrijiwen; man ik wel dit ek me Blak en Feder dô. 
14 Ik hôôpi, di bal tô sen, en da skel wat persôënelk mearküder snaki. 
15 Freer wiis me di! Di Frinjer grôt di. Grôôät di Frinjer, ark senerlig! 


